DJEČJI VRTIĆ „NAŠA RADOST“

PREGRADA

S. Škreblina 1, Pregrada

Klasa: 400-04/24-01/3

Urbroj: 2214-41-02-24-1

Pregrada, 26.3.2024.

Temeljem članka 86. Zakona o proračunu (NN 144/21), Pravilnika o polugodišnjem i godišnjem izvještaju Proračuna i financijskog plana (NN 85/23) i članka 50. Statuta Dječjeg vrtića "Naša radost Pregrada", Upravno vijeće Dječjeg vrtića "Naša radost" Pregrada na svojoj 69. sjednici održanoj 26.3.2024. godine donosi

**Godišnji izvještaj o izvršenju Financijskog plana**

**Dječjeg vrtića „Naša radost“ Pregrada za 2023. godinu**

Godišnji izvještaj o izvršenju Financijskog plana Dječjeg vrtića „Naša radost“ Pregrada za 2023. godinu sadrži:

1. Opći dio izvršenja financijskog plana
	1. Sažetak Računa prihoda i rashoda i Računa financiranja
	2. Račun prihoda i rashoda
* Izvještaj o prihodima i rashodima prema ekonomskoj klasifikaciji
* Izvještaj o prihodima i rashodima prema izvorima financiranja
* Izvještaj o rashodima prema funkcijskog klasifikaciji
1. Poseban dio izvršenja financijskog plana
* Izvještaj po organizacijskoj klasifikaciji
* Izvještaj po programskoj klasifikaciji
1. Obrazloženje izvršenja financijskog plana
	1. Obrazloženje općeg dijela izvještaja
	2. Obrazloženje posebnog dijela izvještaja
2. Posebni izvještaji
	1. Izvještaj o zaduživanju na domaćem i stranom tržištu novca i kapitala
	2. Izvještaj o korištenju sredstava fondova Europske unije
	3. Izvještaj o danim zajmovima i potraživanjima po danim zajmovima
	4. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

Godišnje izvješće o izvršenju Financijskog plana Dječjeg vrtića „Naša radost“ Pregrada za 2023. godinu objavit će se na službenim stranicama ustanove i stupa na snagu osmog dana od dana objave.

 PREDSJEDNICA UPRAVNOG VIJEĆA

 Darija Broz

1. **Opći dio izvršenja financijskog plana**

**1.1. Sažetak Računa prihoda i rashoda i Računa financiranja**



**1.2. Račun prihoda i rashoda**







**2. Poseban dio izvršenja financijskog plana**











**3. Obrazloženje Godišnjeg izvještaja o izvršenju Financijskog plana za 2023. godinu**

**3.1. Obrazloženje općeg dijela izvještaja**

PRIHODI:

Financijskim planom i rebalansima za razdoblje od 1.1.2023. do 31.12.2023. predviđeni su ukupni prihodi poslovanja u visini 896.924,21 eur, dok su isti ostvareni u iznosu od 887.379,42 eur, odnosno 98,94%. Isto predstavlja povećanje od 23,40% u odnosu na prethodnu godinu.

IZVOR 1. OPĆI PRIMICI - ukupni prihodi iz proračuna Grada Pregrade

* 1. za redovnu djelatnost 526.245,00
	2. za kraći program predškole 2.938,00

Povećanje se odnosi na povećane troškove (povećanje mase plaća zbog novih osnovica i usklađenja koeficijenata, povećanje cijena materijalnih troškova, završetak projekta iz kojeg su se financirale i plaće i dr. materijalni troškovi).

IZVOR 3. VLASTITI PRIHODI - prihodi od kamata po žiro-računu. Povećanje je nastalo zbog većeg iznosa sredstava na računu zbog uplata sredstava vezano za projekt i izravnu dodjelu sredstava vezano za potres

IZVOR 4. PRIHODI ZA POSEBNE NAMJENE - prihodi od roditelja. Do povećanja je došlo zbog povećanja cijene sufinanciranja za roditelje (u lanjskog godini cijena je povećana u 3. mjesecu)

IZVOR 5. POMOĆI - prikazani su prihodi dobiveni od nenadležnih proračuna:

* 1. Sredstva MZOS za program predškole 2.031,15
	2. Sredstva MZOS za djecu s teškoćama 4.459,00
	3. Donacija didaktike KZŽ 133,33

5.7. Prihodi vezani uz projekt popodnevnog rada vrtića koji je sufinanciran sredstvima iz EU fondova – Unaprjeđenje usluga za djecu u sustavu ranog i predškolskog odgoja i obrazovanja UP.02.2.2.08.0021. 39.065,33

5.8. Prihodi vezani za jednostavnu izravnu dodjelu sredstava vezano za potres 34.811,64

.

IZVOR 6. DONACIJE prihodi od tekućih donacija- donacije sakupljene na božićnom sajmu, tekuće donacije trg. društava (Adriatic osiguranje -novčana uplata, Udruga Naučimo puno – didaktika za engleski, Kunateks – torbice za Berbarije)

RASHODI:

Financijskim planom i rebalansima za razdoblje od 1.1.2023. do 31.12.2023. predviđeni su ukupni rashodi poslovanja u visini 907.553,60 eur, dok su isti ostvareni u iznosu od 891.397,38 eur, odnosno 98,22%. Isto predstavlja povećanje od 17,88% u odnosu na prethodnu godinu.

**311 -** prikazani su rashodi za plaće djelatnika vrtića u iznosu od 542.972,74. Povećanje u odnosu na lanjsku godinu odnosi se na usklađenje koeficijenata i povećanje osnovice za obračun plaće.

- Redovno 513.900,70

- Projek 27.206,06

- Predškola 1.865,98

**312** - rashodi za regres (7.531,82), potpore za duža bolovanja (491,46), jubilarne nagrade (4.983,05), darove za djecu (3.500,00) i božićnicu (20.631,09). Jubilarne nagrade isplaćivane su u cijelom iznosu, a ostale naknade u neoporezivim iznosima prema financijskom planu.

1. - rashodi za doprinose na plaće.

- Redovno 76.445,13

- Projekt 3.893,49

- Predškola 307,89

**321** - rashodi za troškove prijevoza na posao i s posla, loko vožnje, službenih putovanja te stručnog usavršavanja djelatnika. Povećanje se uglavnom odnosi na povećanje troškova prijevoza na posao i edukacije vezane za projekt.

**3221** - troškovi uredskog materijala, didaktike, literature, sredstava za čišćenje i higijenu (24.313,00). Troškovi su povećani zbog općeg povećanja cijena te nabavku didaktike i likovnog materijal vezano za povećanje dobivenih pomoći od MZO.

**3222** - troškovi nabavke hrane (58.381,86) koji su znatno povećani zbog viših cijena nabave.

**3223** - troškovi energije (14.962,97). Do smanjenja je došlo zbog stabilizacije cijena na tržištu energenata i smanjenja nabavne cijene istih (subvencija države).

**3224** - troškovi za materijal i dijelove za tekuće investicijsko održavanje (1.431,23). Do povećanja je došlo zbog uređivanja uredskih prostora, kao većeg broja raznih kvarova i oštećenja

**3225** - troškovi nabavke sitnog inventara (3.412,81) – tepisi, visinomjer, parna postaja, plahte, dekori za odgojne skupine, potrepštine za kuhinju

**3227** - rashodi za radnu i zaštitnu odjeću i obuću (3.319,23). Znatno povećanje jer je rebalansom određeno da se kupi radna odjeća, a nabavne cijene radne obuće i odjeće su znatno porasle

**3231** - rashodi za telefon, poštu i prijevoz (1.574,38) koji su smanjeni zbog manjeg broja dostava te

**3232** - rashodi za usluge tekućeg i investicijskog održavanja su znatno povećani zbog obnove ulaznog platoa, ulaznog hola te uredskih prostora

- Usluge održavanja građevinskih objekata (40.936,80) – sanacija ulaznog platoa, postavljanje laminata u uredima, izmjena poda u ulaznom holu starog dijela vrtića

- Usluge održavanja opreme (1.564,06) – servis perilice suđa, preinaka plinske instalacije, pojačanje WIFI sustava, izmjena starih svjetiljki te svjetiljki sigurnosne zaštite

- Redovni servisi klima uređaja i plinskih bojlera, sustava vatrodojave, vatrogasnih aparata, dizalice topline, plinskih instalacija (2.036,12)

**3233** - rashodi za nabavku pregača i objavu o završetku projekta (736,25)

**3234** - troškovi komunalnih usluga (3.842,72). Do smanjenja je došlo zbog promjene načina odvoza smeća

**3235** - trošak licence za antivirusni program te najma printera za cijelu godinu (637,37).

**3236** - troškovi obveznih zdravstvenih pregleda zaposlenika, troškovi uzorkovanja vode za piće i obroka (2.011,79). Smanjenje jer više nema troškova testiranja zaposlenih na COVID.

**3237** - troškovi za usluge vezane za zaštitu na radu, vatrodojavu, upisa u sudski registar i praćenje potrošnje energenata (2.019,82). Tu je i trošak za ugovor o djelu za održavanje kraćeg programa predškole .

**3238** - prikazani su troškovi održavanja računalnog programa te troškovi licenci za e-servise kao i dr. računalne usluge. Smanjenje troška zbog izrade web stranice u lanjskoj godini.

**3239** - troškovi za grafičke usluge, čišćenje tepiha, uslugu čišćenja septičke jame te odvoza i zbrinjavanja fekalija te trošak domara (4.994,73) – smanjenje zbog lanjskog duplog odvoza fekalija.

**324** – nema troška povrata sredstava HZZ-u prema dostavljenom obračunu za Renatu Belačić koja je bila na SOR 2020. godine.

**3291** - troškovi naknada za članove Upravnog vijeća (853,71) -smanjenje zbog većeg broja online sjednica za koje se ne isplaćuje naknada.

**3292** - troškovi premija osiguranja (3.149,69) - povećanje je zbog većih godišnjih prihoda i povećanja zaposlenih.

1. – naknada zbog nezapošljavanja osoba s invaliditetom (1.788,86) - nismo morali plaćati u prethodnoj godini i provjere diploma (378,53) kojih nije bilo u lanjskoj godini

**3299** – ostali nespomenuti rashodi poslovanja (1.198,86) - elektronski certifikati FINA i troškovi uređenja dvorišta financirani iz donacija – povećanje zbog opoziva starog certifikata i jednokratnog plaćanja novog i većih donacija

**3431** - troškovi platnog prometa (1.222,74) -povećanje se odnosi na veći broj primljenih faktura pa time i veći broj naloga za plaćanje i poskupljenje usluge.

**4221**

- Laptopi, pisač, vanjska memorija (2.915,40)

- Stolovi za računala, komode, police za knjige, namještaj za ured računovodstva i ravnateljice, ormar, konferencijski stol (5.841,00)

- troškovi nabavke 3 klima uređaja za zamjenu starih u odgojnim skupinama (3.595,47)

- trošak ugradnje video nadzora (3.268,75) – sredstva projekta

**4227**

- troškovi nabavke opreme za odgojne skupine, garderobni ormarići, komoda za previjanje, ormari, madraci, štapni mikser profesionalni (4.569,95) – redovna sredstva

- kutić frizera, pokretna tržnica, set za sjedenje, stolić, poličar (1.757,00) - sredstva od MZO

- stol, stolice, gitara, navlake za gitaru (2.243,11) – sredstva od projekta

- kućica s toboganom (3.281,69) – prenesena sredstva od donacija iz 2022. godine

**3.2. Obrazloženje posebnog dijela izvještaja**

Dječji vrtić je svoje ciljeve i programe u 2023. godini ostvario kroz 4 aktivnosti:

REDOVNA DJELATNOST

Redovna djelatnost financira se iz izvora:

1. Opći prihodi i primici (Osnivač) – dobivena sredstva u iznosu od 526.245,00 eur su u cijelosti iskorištena na plaće i namirnice (sufinanciranje prehrane)
2. Vlastiti prihodi (kamate) – dobivena sredstva u iznosu od 52,33 eur su u potpunosti iskorištena na ostale nespomenute rashode poslovanja,
3. Prihodi za posebne namjene (roditelji) – dobivena su sredstva u iznosu od 276.822,48 eura te je prenesen višak iz 2022. godine u iznosu od 12.991,10 eur. Zbog nižih cijena od predviđenih (energenti, prehrana), nerealizirane nabavke sitnog inventara i tende za dvorište, na kraju godine ostao je **višak u iznosu od 10.690,63 eur** koji će se prenijeti u 2024. godinu.
4. Pomoći (MZO, KZŽ) – namjenska sredstva dobivena u iznosu od ukupno 4.592,33 eur utrošena su na nabavku didaktike, likovnog materijala te didaktičke opreme. Sa izvora MZO teškoće ostao je višak u iznosu 0,63 eur koji se prenosi u 2024. godinu
5. Donacije – iz 2022. godine prenesen je višak u iznosu od 5.031,73 eur te su tijekom 2023. godine dobivene donacije u iznosu od 821,16 eur. Sredstva su utrošena na opremanje dvorišta (sprava u spomen Gordani Krizmanić, uređenje i opremanje dvorišta i prilaza). Na kraju godine je ostao **višak u iznosu od 1.701,57 eur** koji se prenosi u 2024. godinu

PROVOĐENJE PREDŠKOLE U VRTIĆU

Kraći program predškole provodi se u sklopu vrtića, u popodnevnim satima. Sredstva za plaće i naknade radnika dobivaju se iz izvora 1.3. Opći prihodi i primici (Osnivač) dok se sredstva za materijalne rashode i nabavku opreme dobivaju iz izvora 5.3. Pomoći (MZO predškola). Sva dobivena sredstva od Osnivača su utrošena dok je na izvoru Pomoći ostao **višak u iznosu od 1,22 eur** koji se prenosi u 2024. godinu.

PROJEKT TI I JA ZAJEDNO 2

Projekt TI I JA ZAJEDNO 2 financira se iz izvora 5.7. Pomoći temeljem prijenosa EU sredstava – Projekt 2, a završio je u rujnu 2023. godine. Iz 2022. godine prenesen je višak u iznosu od 10.494,13 eur koji je bio nastao zbog uplate prema ZNS-u krajem prosinca 2022. godine. Ove godine smo primili sredstva u iznosu od 39.065,33 eur, ali kako do kraja godine nismo zaprimili odobrenje završnog ZNS-a, trošila su se samo sredstva u visini troškova koji su već priznati za pravdanje. Na kraju godine je ostao **višak u iznosu od 4.990,80** **eur** koji će se prenijeti u 2024. godinu te će se utrošiti prema odobrenju završnog ZNS-a.

SANACIJA ULAZNOG PLATOA

Sanacija ulaznog platoa vrtića financirana je iz izvora 5.8. Pomoći temeljem prijenosa EU sredstava – Izravna dodjela potres. Aplicirali smo na Poziv za Jednostavnu izravnu dodjelu bespovratnih financijskih sredstava iz FSEU te su nam odobrena sredstva u iznosu od 34.811,64 eur. Sredstva su u cijelosti utrošena na sanaciju ulaznog platoa vrtića.

U razdoblju od 01.01.2023. – 31.12.2023. godine u Dječjem vrtiću „Naša radost“ Pregrada ostvareni su ukupni prihodi poslovanja u iznosu od **887.379,42.**

Ukupni rashodi u istom razdoblju iznose **891.397,38** od čega:

* rashodi za nabavu nefinancijske imovine 27.472,37
* rashodi poslovanja 863.925,01

tako da je ostvaren MANJAK u iznosu od **-4.017,96**

U 2023. godinu prenesen je višak prihoda poslovanja u iznosu od 21.402,81, što ukazuje na **ukupan višak prihoda i primitaka za razdoblje od 01.01.2023. – 31.12.2023. u iznosu od 17.384,85.**

* 4.990,80 se odnosi na projekt,
* 1.701,57 se odnosi na donacije,
* 1,85 se odnosi na sredstva dobivena od MZO (1,22 predškola; 0,63 teškoće)
* 10.690,63 se odnosi na redovno poslovanje.

Stanje novčanih sredstava na žiro-računu i u blagajni na datum 01.01.2023. u iznosilo je 39.052,90 eur, a na datum 31.12.2023. godine iznosilo je 36.977,51 eur.

**4. Posebni izvještaji**

4.1. Izvještaj o zaduživanju na domaćem i stranom tržištu novca i kapitala

U razdoblju od 01.01.2023. do 31.12.2023. godine Dječji vrtić „Naša radost“ Pregrada NIJE IMAO ZADUŽIVANJA na domaćem i stranom tržištu novca i kapitala.

4.2. Izvještaj o korištenju sredstava fondova Europske unije

U razdoblju od 01.01.2023. do 31.12.2023. godine Dječji vrtić „Naša radost“ Pregrada koristio je sredstva fondova Europske unije za 2 aktivnosti:

* **Projekt Ti i ja zajedno 2**

Projekt se provodi u sklopu Operativnog programa „Učinkoviti ljudski potencijali 2014. – 2020.“ Unapređenje usluga za djecu u sustavu ranog i predškolskog odgoja i obrazovanja, br. poziva: UP.02.2.2.08. te se nastavlja u sklopu projekta „Ti i ja zajedno 2“ koji je započeo u siječnju 2022. godine i završio u rujnu 2023. godine.

U 2023. godini vrtiću su odobrena i doznačena sredstva iz izvora 5.7. Pomoći temeljem prijenosa EU sredstava – Projekt 2 u iznosu od 39.065,33 eur, te je iz 2022. godine prenesen višak u iznosu od 10.494,13 eur. Za troškove plaća, edukacija i službenih putovanja, materijalnih troškova i nabavke opreme utrošeno je ukupno 44.568,66 eur te je ostao višak u iznosu od 4.990,80 eur. Kako je odobrenje završnog ZNS-a dobiveno u 2024. godini, prema istom će se izvršiti konačni obračun te utrošiti preostala sredstva.

* **Sanacija ulaznog platoa**

Sanacija ulaznog platoa vrtića financirana je iz izvora 5.8. Pomoći temeljem prijenosa EU sredstava – Izravna dodjela potres. Aplicirali smo na Poziv za Jednostavnu izravnu dodjelu bespovratnih financijskih sredstava iz FSEU su nam odobrena sredstva u iznosu od 34.811,64 eur. Sredstva su u cijelosti utrošena na sanaciju ulaznog platoa vrtića.

4.3. Izvještaj o danim zajmovima i potraživanjima po danim zajmovima

U razdoblju od 01.01.2023. do 31.12.2023. godine Dječji vrtić „Naša radost“ Pregrada NIJE IMAO DATIH ZAJMOVA kao ni potraživanja po istima.

4.4. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

Stanje potraživanja na dan 31.12.2023. godine iznosi:

* 1.402,25 eur – potraživanja za više uplaćene poreze i doprinose (GOP)
* 104,67 eur – potraživanja od HZZO-a za bolovanja
* 260,00 eur – potraživanje za povrat duple uplate
* 497,24 eur – potraživanja za plaćene preglede zaposlenika
* 816,24 eur – stara potraživanja od drugih općina
* 5.909,00 eur – potraživanja od roditelja

Na dan 31.12.2023. godine vrtić ima dospjele obveze u iznosu od 175,53 eur (pogrešno knjiženi računi).

Dječji vrtić „Naša radost“ Pregrada u razdoblju od 1.1.2023. do 31.12.2023. godine nema potencijalnih obveza po osnovi sudskih sporova.